Heidelbergi väike laulukäsikiri

Heidelbergi väike laulukäsikiri (saksa keeles Kleine Heidelberger Liederhandschrift) on oletatavasti 13. sajandi lõpust pärinev keskülemsaksakeelne käsikiri, mis sisaldab minnesingerite teksteUniversitätsbibliothek Heidelberg, Cod. Pal. germ. 357. Käsikiri on vanim kolmest Minnesangi alguse ja kõrgaja luule käsikirjast Manesse käsikirja ja Weingarteni laulukäsikirja kõrval. Käsikiri on hoiul Heidelbergi ülikooli raamatukogus.

 Kirjeldus 
Käsikiri koosneb 45 pärgamentlehest mõõdus 18,7 × 13,4 cm. Tekstid pärinevad 12. sajandi lõpust ja 13. sajandi algusest ja on dateeritud ajavahemikku 1180. aastast (Heinrich von Rugge) kuni 1240. aastani (Neidhart ja vend Wernher). Tekst on kirjutatud gooti minusklis. Peamine osa, leheküljed 1–39 on kirjutatud ühe kirjutaja käega, ülejäänud lehtede sissekanded neljalt eri kirjutajalt. Laulud on kirjutatud värssideks liigendamata, rea algust näitavad paragrahvimärgid. Salmide algusi markeerivad punase ja sinise värviga kujundatud initsiaalid.

Autorid on Dietmar von Aist, Gedrut, Gottfried von Straßburg, Günther von dem Forste, Heinrich von Morungen, Heinrich von Rugge, Hartmann von Aue, Heinrich von Veldeke, Hohenburgi markkrahv Berthold von Hohenburg, Kol von Niunzen, Leuthold von Seven, Neidhart, Niune, Otto von Botenlauben, Reinmar der Alte, Reinmar der Fiedler, Reinmar von Zweter, Rubin, Rudolf von Fenis, Rudolf von Rotenburg, Ulrich von Liechtenstein, Ulrich von Singenberg, Wachsmut von Künzingen, Walther von Mezze, Walther von der Vogelweide, Wolfram von Eschenbach.Handschriftenbeschreibung 4927. Heidelberg, Universitätsbibl., Cpg 357. - Handschriftencensus

 Viited 

 Välislingid 
 Universitätsbibliothek Heidelberg, Cod. Pal. germ. 357 (digitaliseeritud käsikiri)
 Handschriftenbeschreibung 4927. Heidelberg, Universitätsbibl., Cpg 357. - Handschriftencensus

Kategooria:Käsikirjad
Kategooria:Saksa kirjandus